община Берковица , област Монтана

**Е-mail : chitalishte\_borovci@abv.bg**

**E-mail: bazian@abv.bg**

## ДОКЛАД ЗА ДЕЙНОСТТА НА ЧИТАЛИЩЕТО

за периода 01.01.2022-31.12.2022г.

Трудни са последните години за нашето читалище, така както е в цялата страна. Демографския срив, липсата на средства, лошото състояние на сградата на читалището неминуемо оказват влияние върху работата, дейностите и мероприятията на читалището.Сградата на читалището е под всякаква критика. Няма салон, няма помещение, което да се ползва за каквото и, в XXI век сме имаме сграда без ток, без вода, без тоалетна. Това е единствената сграда в Община Берковица, която е в толкова лошо състояние и въпреки факта, че в Общината се знае за какво иде реч, няма промяна. Обществеността на едно не малко село е лишена от културен живот. Колкото и инициативи да има читалището в село Боровци, при липсата на място за провеждане, дейността е обезмаслена. Разчитаме само и единствено на външни мероприятия, на открито и при хубаво време. Всички знаете, какво голямо напрежение беше при провеждането на таз годишния фестивал, поройните дъждове през седмицата и това , че всичко трябваше да е навън, на открита сцена.

Единственото хубаво нещо към момента е новото попълнение на основния ни състав. Младите хора възприемат вече читалището не само като сграда и място за съхранение на народни носии и етнографски експонати, а там може да се твори, да се танцува, да се пее, да се обсъждат и четат книги, да се представят изложби, да се срещат хора от различни възрасти, но с общи цели и желания и интереси. Ако приемем, че читалището е връзката между хората във всяко населено място, тогава можем да приемем, че то дава равно участие и всеобщ достъп до просвета, знания, изкуства и информация, гарантира личностното израстване на всеки и ни доближава до осъзнаване на родовите ни корени, до приближаване към българските ценности и традиции. Това вече не е само модерно поведение, а е осъзната потребност и лична необходимост на младите хора да се срещат на това емблематично и обичайното място - Читалището.Необходим е нов технологичен модел на работа, който чрез защита на проекти да гарантира финансиране на местни прояви и събития - фестивали, прегледи, концерти, събори и конкурси. Освен страницата в на читалището в социлните мрежи, където всички научават за работата на читалището, за участия, награди, постижения, трябва читалището ни да има собствен сайт, имаме електронен подпис и изградена вътрешна система за контрол върху приходите и разходите на средства и управление на материалните активи. Наложително е в днешно време, човешкият ресурс да участва пълноценно в развитието и обмена на информационната мрежа между всички читалища и с Министерството на културата, с държавните и общински културни центрове и органи, за да може чрез конкурси в електронна среда читалището ни да кандидатства за финансиране и методическа помощ. Въпреки трудностите които имаме, се опитваме да запазим основните си дейности, макар и обема работа да намалява поради обективни и субективни причини.

**ДЕЙНОСТИ НА ЧИТАЛИЩЕТО** които извършваме са :

І. БИБЛИОТЕЧНА ДЕЙНОСТ.

І І. ЛЮБИТЕЛСКО ТВОРЧЕСТВО

III. ТЕХНИЧЕСКИ УСЛУГИ.

IV. СЪХРАНЯВАНЕ НА ИСТОРИЧЕСКОТО НАСЛЕДСТВО.

V. ЕТНОГРАФСКА ЕКСПОЗИЦИЯ „МАНОЙЛОВАТА КЪЩА”

VI. ЕКО ПЪТЕКА „СКАЛАТА НА ВЛЮБЕНИТЕ”

|  |  |
| --- | --- |
| |  | | --- | | **І.БИБЛИОТЕЧНА ДЕЙНОСТ:**  **Показателите за библиотеката за 2022г.статистически са следните:**  -Брой читатели: 5човека  -Брой посещения: 34  -Брой заети книги от читатели през годината- 114 бр.  -Библиотечен фонд : 9076 бр.  -Ново набавена литература: 99 бр.  Читалищната библиотека е обществена библиотека на територията на селото, изградени на принципите на близост, достъпност и оперативност на основното библиотечно-информационно обслужване на населението. За удобство на потребителите на партера на сграда в не голямо помещение се помещава част от книжния фонд, компютърната техника и копирната техника на читалището, с което изискването за достъпност и оперативност е изпълнено. Читалищната библиотека не е самостоятелно юридическо лице. Тя функционират към читалището и е създават съгласно Закона за народните читалища. Чрез библиотеката сме включени в националната мрежа от публични библиотеки у нас. С проектите които през последните години спечели читалището в село Боровци, ново закупената литература, отговаря на всички изисквания, учебната литература е съобразена със всички възрастови групи. Осъзнаваме факта, че много трудно може да се работи с контингента, който имаме в селото в момента, но нещата се занемаряват, няма информираност на онези, които биха проявили интерес, не се търсят нови алтернативни методи за работа с читатели и провокиране на търсене, както и организиране на мероприятия в библиотеката, които през годината липсват. | |

|  |
| --- |
| ***ІІ.ЛЮБИТЕЛСКО ТВОРЧЕСТВО****:*  Един от основните състави към читалището, които функционира от 2000 година е:   * **Представителен АИФ “Боровчани”**   Целите, които сме си поставили , са да интерпретираме боровския бит и традиции в музиката и танците, като ги пресъздаваме в нашите обичаи така, както е било преди стотици години.  Изворите на нашенския фолклор са богати и селото ни се гордее със своята история, която е съкровищница на танцово и певческо изкуство, ето защо танци като: джинжурка, торлашката, Балуца, ситната, беровата се изпълняват във автентичните обичаи пресъздадени от състава.  Сватбените обичай са основно звено в репертоара на състава. Един от всички които е донесъл най-много награди е “Изпращане на старокя”.  Със своята красота и виртуозност в изпълнението си са и обичаите : “На блага ракия”, “Трошене на уруглица”, “Леене на куршум”, “Ходене на чешма”, “Викане на къща”, “Надиграване на поляната” и други.  Още по голяма е колоритността на състава със старите автентични носии. Костюмите на самодейците са , характерните за населеното ни място : свилената риза, бръчняка, престилка , косичняка на момите, сватбените дуранчета на по-старите мъже. През 2022г. състава нямаше много изяви, но най-престижното участие за годината беше Националния събор в Копривщица. След участие на Регионалния преглед в гр.Монтана и класиране на състава за голямото представяне на събора, усилията на състава бяха насочени към ежедневни репетиции на обичая Гергьовден и подготовка на новото попълнение от 10 девойки на възраст от 10 до 14 години. Трудът беше възнаграден и наградата не закъсня – Златен медал . Следващата изява на състава бе на Общинския празник на гр.Берковица по повод празника на града, където в концерт на всички читалища от общината, показахме и фолклора на с.Боровци. Подмладения състав е нещо , което много ни радва и затова репетициите с младите момичета и момчета са по чести, за да може да бъде предадено от стари на млади всичко онова , което е съхранено през годините. За обществеността на селото бяха организирани и проведени няколко концерта пред читалището, свързани с тематични празници и събития, които също се радваха на широка обществена подкрепа.   * **Състав за автентично представяне на обичай е** предимно детски фолклорни групи извършващи всяка година обичаите Лазаруване и Комичене в селото. За празника се подготвят момиченцата с голямо нетърпение и интерес към фолклора отразяващ този момент на лазаруването, където заучавайки традиционните за момента песни и благопожелания към семействата се стремим да бъдат обходени всички махали и семейства. * **„ФЕСТИВАЛ НА ПЕСНИТЕ, ТАНЦИТЕ И ТРАДИЦИОННИТЕ ХРАНИ И ЗАНАЯТИ В БОРОВЦИ”** проведен на 04.06.2022г. за седма поредна година изпълни своята цел да съхранява, разпространява, развива и представи пъстротата на българското народно творчество и занаяти в тяхното многообразие, богатство и колорит, да събере изпълнителите и любителите на българския фолклор и традиционни занаяти, да ги обедини в една обща изява, да осъществи приемственост между поколенията, да популяризира с.Боровци като населено място , което съхранява и обогатява културното и фолклорното наследство на Берковския край.   Все по малко ставаме хората които активно участваме в подготовката и провеждането на фестивала. Единствения финансов актив бяха 2000.00 лева, които получихме от община Берковица, но тук искам да подчертая, че инициативните самодейци, активистите от нашите партньори от ПК „Втора младост” с.Боровци, в повечето случай давате от себе си за онова което правим за този празник. Сами можете да си направите сметка колко сме икономични, каква сила, чувство за отговорност, съпричастност и родолюбие се влагат за да бъдат нещата осъществени. Тези хора които са винаги едни и същи във всичко, буквално в края вече сме на предела на силите си. Е имаме си и постоянните контрольори, които това им е работата да одумват и намират кусури, но ние докато ни стигат силите ще работим. Без спонсорство и разширяване дейностите и обхвата на фестивала си мисля, че ще се изчерпим и в един даден момент няма да се ангажираме да провеждаме този фестивал, което не искаме да станем. Този фестивал е празник на селото. Това нещо трябва всеки да го разбере и да оценява труда, усилията, родолюбието и всичко онова което се прави. |
| Една друга дейност която извършва читалището и за която трябва да споменем е : |
| **І I I. ТЕХНИЧЕСКИ УСЛУГИ:**  1.Попълване на документи-формуляри,молби,споразумения,  пълномощни,договори,декларации.  2.Набиране,обработка и отпечатване на текст.  3.Писане на обяви и съобщения.  4.Даване на информация по искане на клиента по интернет.  5.Изработване на некролози.  Тази ни дейност беше затруднена през годината поради лошото финансово състояние на читалището и невъзможността да си закупим консумативи. |
| **ДЕЙСТВАЩИ** ни клубове и кръжоци са детски клуб „Приятели на книгата”, клуб Родолюбец и кръжока по народно творчество  Създаден на 22.06. 2009г. имащ за цел да създаде интереси на подрастващите към книгата,бита на селото,различни културни празници и събития.С тях се провеждат обсъждания на книги, срещи с презентации на различни теми свързани с интересите им.  А като едни родолюбци обикаляйки страната в нашите екскурзии ние се убеждаваме , че наистина България е рай недооценен, непознат, загадъчен, красив и изпълнен със забележителности. Екскурзиите си плащаме сами. Даваме гласност за всяко пътуване и все по трудно набираме бройката, но причините си ги знаем и сега не е времето и мястото да ги споменаваме.   |  | | --- | | **IV. СЪХРАНЯВАНЕ НА ИСТОРИЧЕСКОТО НАСЛЕДСТВО.**  Нашата визия ще бъде да положим максимални усилия и да  запазим за поколенията културното наследство на с.Боровци, да го развиваме, управляваме и експонираме така, че то да помага за възпитанието на подрастващите, да издигне културният имидж на нашето село и го превърнем в привлекателно населено място.  Вече от доста години ние проучваме оброчищата в селото които наброяват 8 бр., военните паметници на територията на селото, останки от римски и тракийски селища. Всичко това се заснема, описва, издирваме сведения за селото и неговата история, събираме фото и документален матриал, който да бъде съхранен. Работиме с младите деца, които са при нас за да опознаят историческите и природни забележителности, както и да се научат за тяхната история, местонахождение, символика, природна обособеност . | | **V. Етнографска експозиция „МАНОЙЛОВАТА КЪЩА”**  Тази къща, която ни е предоставена от собственика за ползване е истинско богатство за селото, стига да има инициативи, да има желание от страна на обществеността на селото нещо да се случва.Организирането на ИНФ- о турове с туроператорски агенции е възможност да се види постоянно уредената експозиция отразяваща бита на хората от селото преди 150 години и в същото време е място на което сме възпроизвеждали пред публика нашите толкова колоритни обичай. През годината са много малко проведените инициативи в къщата, което е критика към всички, за това, че сме се отпуснали и липсва инициативност. Не може да се чака само на секретаря да поема инициативата, трябва да идва от всички, защото нещата са комплексни. |  |  | | --- | | **VI. ЕКО ПЪТЕКА „СКАЛАТА НА ВЛЮБЕНИТЕ”**  Добрите намерения и желанието на хората от местна общност са за това, селото да облагороди и направи атрактивно едно красиво кътче от Северозапада общодостъпно и атрактивно за посетители.Идеята ни е създаването на туристически маршрут до природна забележителност в близост до селото с места за отдих, почивка и забавления, където на импровизирана сцена, чрез пресъздаване на автентични обичай от съставите на читалището да представяме фолклора на северозапада пред туристи и жителите от региона. Село Боровци , община Берковица се намира в полите на Стара планина на главния път София- Видин през Петрохан и шосе III-817 за Лопушански манастир, гр. Чипровци и гр.Белоградчик. Над селото , буквално до шосето на 200 метра се намира едно изключително красиво кътче от Балкана, което предлага своята чиста непокътната природа, а бистрата вода на Троя бара мие водите си през интересни скални релефи . Мястото впечатлява с девствената си природа и красота, но може да го направи много по запомнящо се, ако повече хора се докоснат до него и фолклора на Северозападна България.  Предстои да:   * Облагородим терена чрез косене, почистване, подрязване на тръни и храсти * Закупуване, доставка и монтаж на 3 броя указателни табели * Закупуване и монтиране на 6 кошчета за отпадъци * Обособяване на малки зони за отдих за посетители и туристи чрез поставяне на 6 пейки и дървени парапети * Изработване на информационни материали за популяризиране на мястото и атракцията * Закупуване на (преносими )шатри, сгъваеми пейки и маси * Рекламни кампании в социалните мрежи * Провеждане на информационна кампания с туроператори, представители на културни институции и туристически информационни центрове   Този нов проект ще даде възможност повече хора да се докоснат до творчеството на състава, запазил своята самобитност през годините, а географското разположение, климат, особености и специфики на релефа са интересни природни забележителности, които си заслужават да бъдат видяни. |   ***Читалището като традиционна и характерна българска културна организация, която се заражда през Възраждането, преминава през всички промени на обществото ни и се развива според потребностите на различните времеви периоди и общности . Ние сме организация, която е отворена за всички членове на общността и се характеризираме с общодостъпността на дейностите си. Ще работим днес за онези които ще дойдат след нас, колкото и да е трудно.О С Н О В Н И Т Е З А Д А Ч И И Ц Е Л И,***  ***които читалището бихме искали да постигнем са:***  ***-опазване културно-историческото наследство и национални традиции;***  ***-спомагане изграждането на ценностната система у децата***  ***-работа за осигуряване на по-добра, по-съвременна и по-висококачествена, културна, социална и информационна среда на населението и общуване между поколенията със съвместни инициативи***  ***-искаме да разширим съдържателния и социален обхват на читалищната дейност за привличане на по-широк кръг население***  ***-искаме да поддържаме активно партньорство с общината, кметството, клуба на пенсионера „Втора младост” с. Боровци, които са наши партньори от самото създаване.*** |

|  |
| --- |
|  |
| ***Председател :ПП***  *( Евгения Тодорова Алексиева )*  **Читалищен секретар:ПП**  *(Елка Тодорова Дончева )* |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |